Slaget ved Poltava
Slaget ved Poltava blev et vendepunkt i den store nordiske krig. Den 27. juni 1709 (gs) under Den Store Nordiske Krig blev den svenske hær, anført af Karl XII, angrebet af russerne ved Poltava i Ukraine, som på den tid var under russisk kontrol. Den forgangne vinter havde været hård ved begge styrker, men især svenskerne havde mærket til frosten, og således var kun ca. halvdelen af de svenske soldater beredte til kamp.